PROLOG
I en tid fuld af gru kom et barn til verden.
Elora Danan, skæbnebestemt til at redde vores verden.
Elora blev forfulgt af mørkets magter og reddet af to usandsynlige helte.
En nelwynbonde med drømme om at blive troldmand.
Willow var ren af hjerte og usvigeligt tapper.
Den anden ...
... var en indbildsk tyv, løgner og slubbert.
Madmartigan blev min ægtemand.
Hvad kan jeg sige?
Jeg var ung.
Sammen besejrede vi min mor, dronning Bavmorda, -
og hævede forbandelsen over kongeriget Tir Asleen.
Vi troede, krigen var forbi.
Men kort efter sin hjemkomst havde Willow et drømmesyn.
En skønne dag ville en urgammel ondskab genopstå, -
dræbe den kommende kejserinde og indvarsle et nyt rædselsvælde.
Elora blev derfor bragt i skjul, og hendes identitet holdt hemmelig, -
også fra hende selv. Jeg kunne ikke gøre andet for at beskytte hende.
KAPITEL 1 - STORMENE
Jeg var lige ved at have dig.
Tag det ikke så tungt.
Der er dygtighed, -
og så er der talent. Jeg har begge dele.
- Plus et godt skvæt hovmod. - Det er man nødt til at have.
Om et par år kan det være, du vinder.
Jeg havde vundet, var det ikke for den løse sten.
Det handler ikke om teknik, Jade, men om at tilpasse sig terrænet.
- Jeg er bare bedre til det end dig. - Ja, på alle måder, Deres Højhed.
En skønne dag vil jeg bevise det.
Tænker du ikke også stadig på det?
At rejse hinsides Barrieren og opleve vilde eventyr ...
... som vi altid har talt om.
Kit, jeg har talt med Ballantine ...
Prinsesse! Jeg kommer med bud fra dronningen.
- Bliver vi angrebet? - De skal klæde om.
Galladoorns kongehus ankommer snart.
Er min bror blevet indkaldt til at vaske sig bag ørerne?
Ja. Prinsen er angiveligt på jagt i Vestskoven.
Hvem mon han jager i dag?
- Var det for meget? - Nej, det var ...
- Du skælver jo. - Gør jeg?
Det er den effekt, du har på mig.
Jeg har aldrig oplevet noget lignende.
Samme her. Jeg anede ikke, du havde de følelser for mig.
Hvorfor dog ikke?
Du har noget af et ry.
Folk siger ting om dig, jeg ved ikke er sande.
Nogle af dem kunne godt være sande.
Men det var førhen.
Jeg er ikke den fyr længere.
Airk, jeg elsker dig.
Deres Nåde.
Kase. Pragtfuld skulen.
At trave rundt og lede efter Dem er jo min yndlingsbeskæftigelse.
Alt for mine venner.
Kong Hastur med følge rider gennem Dalen. De når Tir Asleen inden aften.
Deres moder insisterer på, at De gør Dem præsentabel.
Hvad mener hun med "præsentabel"?
- Ikke møget til med jord og græs. - Hun er da også så pernitten.
- Jeg sætter Eclipse i stald. - Du skal altså med i aften.
Mener du det? Du ved, hvordan jeg har det med at have kjole på.
Du må finde dig i det, for jeg overlever ikke aftenen uden dig.
Hvad var det, du ville fortælle mig? Du sagde, du havde talt med Ballantine.
Det kan vi tale om senere.
Det var hyggeligt.
- Farvel. - Et til.
Nu er du altså nødt til at gå.
- Du så intet. - Jeg så alt.
Var det hende kokkepigen, der laver de gode kager?
Jeg er stor beundrer af hendes kager.
Jeg er bange for, hvad hun kommer i dem, når du knuser hendes hjerte.
Jeg knuser ikke hendes hjerte.
Du mister interessen og finder en ny. På den måde er du uhyre konsekvent.
Det her er noget andet. Dove har noget udefinerbart over sig.
- Sagde du "Dove"? - Ja, det kalder jeg hende.
- Ved du ikke, hvad hun hedder? - Selvfølgelig gør jeg da det.
Mor, vi fik din besked og ilede hjem. Vi skal bare lige vaske os ...
Hvorfor ser du ud, som om du har rullet dig i græsset?
- Turneringstræning og sådan. - Hvad er det, du har på halsen?
- Jeg blev bidt af en ildflue. - Var det ikke en due?
Lachlan siger, du og Jade var oppe ved Labyrintkløften igen.
Jeg bryder mig ikke om, I leger på de klipper.
Modsat ham trænede vi.
Jeg har fået et bad gjort klar og en kjole lagt frem til dig.
Har du valgt tøj for mig? Er jeg seks år gammel?
Når du lader hånt om dine pligter, giver du mig ikke noget valg.
Kit, vi må til det. Kom nu!
Sorsha ...
Stormene.
De er på vej.
- Nådigfrøken. - Lad være, Ballantine.
Det er for Kits skyld, jeg udstår det her.
Har du fortalt hende det?
- Jade ... - Jeg skal nok.
Du har knoklet for det her så hårdt som ingen anden.
Hun vil glæde sig på dine vegne.
Hun vil føle, jeg svigter hende, når hun har allermest brug for mig.
For det er det, jeg gør.
Graydon Hastur, prins af Galladoorn.
- Var der ikke to? - Jo.
Men den anden faldt ned fra et træ, så derfor skal jeg giftes med ham der.
- Har du talt med ham? - Ja.
Jeg nejede som en rigtig dame, -
hvorefter han gryntede og trippede nervøst som en rigtig ...
... vinder.
Du nævnte træfninger mod vest uden for Barrieren?
Knokkelrøverpak. Ikke noget at være bekymret for.
Jeg hører lignende forlydender nordfra. Bygder bliver brændt ned og forladt.
- Kunne det være noget andet? - Vås. Intet slipper gennem Barrieren.
Jeg laver stort set alt her. Jeg laver mad, gør rent -
og plejer de syge. Jeg har også brygget vinen.
Og du skulle være den bedste sværdkæmper i Tir Asleen.
Nej, langtfra den bedste. Den næstbedste.
Min far var eminent. Han var ridder af Galladoorn.
Madmartigan. Alle har hørt om dine forældres bedrifter.
De reddede Elora Danan fra dronning Bavmorda ved Slaget om Nockmaar ...
Du skal passe ovnene, ikke glo på de adelige.
Synes du, grevinden er smuk? Hende med læberne og ansigtet.
Vær nu ikke så iøjnefaldende.
Eders velbårenheder, dronningen.
200 måner er gået, siden Galladoorns riddere besejrede Bavmordas legioner -
og hævede Tir Asleens forbandelse.
Og i 200 måner har vi haft en parlamentarisk alliance.
Vi har regeret i samhørighed, men er forblevet uafhængige.
Ét rige, to kongedømmer.
Indtil nu.
I morgen ægter prins Graydon min datter, Kit.
Foreningen af Tir Asleen og Galladoorn vil sikre os en harmonisk fremtid -
og styrke os mod enhver trussel, vi måtte komme ud for.
Brudens og gommens skål. Må de herske forstandigt og forsvare riget -
til den dag, den sande kejserinde, Elora Danan, vender tilbage.
Til den dag! Til den dag!
Skyggen vokser sig længere.
Kun ved hendes lys kan vi finde vej i mørket.
Stormene er på vej.
- Hvordan går selskabet? - Du skulle se prinsen.
Han er en mus. Kit burde ikke ...
Jeg nyder at sludre med dig, men hvis ikke du har kage med, -
hvad kommer du så for?
For at høre mig sige, du ikke skal tvangsgifte din datter bort?
Du ved, jeg ikke har noget valg.
Du giftede dig med Madmartigan. Ikke noget nemt valg at træffe, -
men du traf det dog af de rette grunde.
Alt, hvad jeg har gjort, gjorde jeg for at beskytte dem, jeg elsker.
Det har en høj pris.
- Jeg er træt. - Hvor længe kan du blive ved?
Så længe det er nødvendigt.
Måske overreagerer jeg.
Vores liv behøver ikke ændre sig. Vi kan stadig ride og ...
Ballantine har indsendt en ansøgning for mig.
Jeg er blevet optaget i Den Funklende Legion -
for at blive ridder af Galladoorn.
- Men de optager ikke ... - De gør en undtagelse.
For første gang nogensinde.
Jeg drager sydpå med kong Hastur efter brylluppet.
Mit bryllup? I morgen?
Jeg ville have sagt det noget før, men jeg vidste ikke, hvordan ...
Kit, hold nu op.
Vi to skal giftes.
Pænt mærkeligt, ikke?
Jeg glæder mig til det.
Hvorfor? Du kender mig jo slet ikke.
Jeg er taknemmelig for at kunne tjene vores rige.
- De må have os undskyldt. - Jeg taler lige med min forlovede.
Du kan tage hen, hvor det passer dig, -
hvilket du har gjort mere end tydeligt.
Kender du sagnet om Taramis?
Hun var prinsesse af Cashmere for tusindvis af år siden -
og øjensynligt den smukkeste kvinde, der nogensinde har levet.
Kongen indbød alle riddere og adelsmænd til -
at dyste om hendes hånd.
De kæmpede, indtil kun to stod tilbage.
En kæphøj ung ridder fra Galladoorn -
og en hjelmklædt kriger fra et fjernt land, hvis ansigt ingen havde set.
Efter en indædt dyst besejrede den fremmede ridderen -
og afførte sig hjelmen.
Kan du gætte, hvem det var?
Det var prinsesse Taramis.
Hun havde tilmeldt sig turneringen for at kæmpe for sig selv -
og retten til selv at bestemme sin fremtid.
- Må jeg lige tale med dig? - Gør dig hellere lidt nyttig.
Hvis vi to skulle dyste om min hånd, tror du så, du ville vinde?
- Er du bange for at blinde min bror? - Det er jeg lidt bekymret for.
Måske ikke.
Sæt nu du missede.
Du gjorde prinsen og mig forlegne -
og viste dig som et trodsigt barn, der skulle tage at blive voksen.
- Jeg har ikke valgt det her liv. - Ingen vælger selv deres liv.
Eller deres mor.
Hvis du synes, jeg er streng, så skulle du have mødt min.
Jeg har talt med Graydon, som faktisk slet ikke er så slem.
Han vil tale med kongen ...
Hold du dig til at jage skørter frem for at stikke snuden i sager, -
du ikke har forstand på, og som ikke vedkommer dig.
Gå så i seng. I morgen siger du undskyld til kongen og prinsen.
Og så gifter du dig med ham.
Hvad er det, du foretager dig?
- Vil du til at give mig tæv nu? - Jeg har ikke bedt om din hjælp.
Men du får den alligevel, fordi du er min søster, og jeg elsker dig.
Alle synes, du er så charmerende og sjov.
Bare de ikke forventer noget af dig, for så snart de gør det, skrider du.
Ligesom far gjorde.
Jeg er ikke ham.
Jeg går ingen steder.
- Det kan jeg ikke. - Dove! Jeg ville bare ...
- Jeg ledte efter dig ... - Du skal ikke sige noget.
Jeg tror, det er bedst, vi ikke ser mere til hinanden.
At se dig sammen med de ... Det gjorde mig rasende.
Det gjorde mig så fraværende ...
... at jeg lod kagerne brænde på.
Jeg brænder ellers aldrig noget på.
Og der gik det op for mig, at hvorfor skulle prinsen vælge kagepigen, -
når grevinder og tøjter kaster sig i grams for ham?
Vent. Hvad nu, hvis ...
... jeg gjorde?
Hvad nu, hvis jeg var parat til at vælge?
Jeg ved godt, det muligvis er det dårligste frieri nogensinde.
Men hvad nu, hvis det var bedre?
Det er jeg helt sikkert frisk på at drøfte.
- Rolig. - Du skræmmer livet af mig.
Jeg rejser. Jeg kommer for at sige farvel.
- Jeg ved godt, du er vred ... - Det er jeg ikke.
Jeg tænker klart for første gang i mit liv.
- Det nytter ikke at flygte ... - Det handler ikke om giftermålet.
Jo, det gør det også, men ...
Jeg leder efter noget.
Og det er ikke her.
Det er derude.
Hinsides Barrieren.
Du skal nok blive en mægtig ridder.
Men jeg vil stadig kunne give dig klø.
Det er et symbol på min troskab mod dig, -
indtil jeg finder noget ordentligt.
- Jeg har ikke noget til dig. - Pyt med det.
Du kan nøjes med at se sådan på mig -
resten af mit liv.
Det kan jeg godt.
Det vil jeg gerne.
Barnet vil ingen magt have over mig. Påbegynd ritualet.
Sorsha, det er begyndt.
Stormene er på vej.
Du ved, hvad du må gøre.
Willow.
Hvis du tror, du kan tale mig fra det ...
Du er umulig at tale fra noget. Vent nu bare lidt længere.
På hvad? Vil du tage med?
Du ved godt, hvad jeg vil. Jeg vil tjene dronningen -
og forsvare Tir Asleen. Bed mig ikke om at vælge.
Hvis ikke jeg rejser nu, kommer jeg aldrig afsted.
Som du vil. Men der er intet tappert ved at stikke halen ...
Er det tåge?
Hvad foregår der?
Dødshunde.
Vær nu forsigtig.
Jeg er altid relativt forsigtig.
Lad vores kærlighed være din styrke.
Det vil jeg helt sikkert gøre.
Jade!
Indenfor, Deres Højhed!
- Vi er under angreb. - Knokkelrøvere?
- Noget værre endnu. - Drenge, hent min huggert.
Hvor er dronningen?
Er det omsonst at bede Dem ikke være dumdristig?
- Formentlig. - Hold Dem bag mig.
Kom an!
Nej!
Mor!
Det må du sgu undskylde. Jeg troede, du ville slippe hende.
Hjælp! Hjælp hende!
Hjælp!
Airk? Airk?
Hvor er du?
Han stod lige bag mig og kæmpede med heksen.
De tog ham med.
Jeg tror, det var ham, de var ude efter.
Jeg stod i tårnet og vidste ikke, hvad jeg skulle gøre eller ...
Men så hørte jeg en stemme tale pnakotisk, tror jeg nok.
Jeg så et væsen med store, florlette vinger -
stige op af tågen med nogen i kløerne, -
der spjættede vildt som en mus fanget af en høg.
Det vedkommer ikke dig.
Det vedkommer mig inderligt. De siger, Airk er blevet bortført.
- Vi er nødt til at redde ham. - Din omsorg for prinsen er prisværdig.
Men det er en alvorlig sag, og alt, hvad der kan gøres, vil blive gjort.
Vi fangede ham i færd med at stjæle en hest.
Pure opspind. Jeg var ved at efterse staldforholdene -
af bekymring for dyrenes trivsel. Er det forbudt at vise omsorg?
- Stille! - Jeg gør det.
Jeg gør det.
Ja.
Jeg sagde, jeg vil tage vestpå og lede efter Airk.
Jeg hørte det godt. Og jeg er enig.
Nå, okay.
Hvis det er Deres beslutning, melder jeg mig til at tage med.
Du er Pacalcades anfører.
Du kan ikke lægge det ansvar fra dig for at drage på eventyr.
Jeg tager med. Jeg har kendt Airk fra vuggen, -
og han er det tætteste på en søn, jeg har. Så vidt jeg ved.
Tak. Du er lige den leder, ekspeditionen har brug for.
Og jeg følger prinsessen.
- Det samme gør Graydon. - Jeg tror, vi er mange nok.
- Vil du lade din brud rejse alene? - Jeg lærer nok at leve med det.
- Thraxus Boorman. - Slip mig.
- Du har været hinsides Barrieren. - Ja, og det er ikke et sted for børn.
Vis dem vej, og jeg vil benåde dig for alle dine forbrydelser.
Selv den i manufakturforretningen? Jeg elsker at mærke fløjl mod min ...
- Selv den. - Det er jo vanvid!
Han skal nok løse opgaven.
Ikke for en benådning og ikke for min skyld, -
men for at indfri en gæld til en gammel ven.
Hvor skulle vi lede? Ingen kan følge noget, der flyver.
Derfor får I brug for en troldmand.
En troldmand? Pragtfuldt. Alle troldmændene er borte.
Der er én tilbage.
En nelwyn, der bor i en landsby ved floden Freen.
Og jeg har på fornemmelsen, at han venter jer.
Alt sker, som han forudsagde det.
Jeg troede, at hvis Elora Danan forsvandt, og vi gjorde magi forbudt, -
så kunne vi holde det onde væk. Willow var uenig.
Han mente, at det onde med tiden ville finde vej ind, -
og at magi ville være det eneste, der kunne redde os.
Men der er mere.
Det bliver ikke nemt for dig at høre, men det skal du.
Bavmordas blod og ånd overlevede.
I mig, i din bror og i dig. Willow så i et drømmesyn, -
at ånden en dag ville ødelægge Tir Asleen.
I går aftes så jeg det også.
Det sidste, Airk sagde til mig, var, at han aldrig ville forlade mig.
Og da han sagde det, var jeg ligeglad.
- Jeg er frygteligt ked af det. - Det er jeg også.
Du må tage dig i agt.
Vi har fjender rundt om os og iblandt os.
Det skulle være en gave til dig, når du rejste til Galladoorn.
En ridder kendes ikke på sin kunnen i kamp, men på sin trofasthed.
Jeg håber, jeg kan gøre mig fortjent til denne smukke gave.
Tir Asleens skæbne afhænger af, om missionen lykkes eller slår fejl.
Kit er som sin far. Hun vil aldrig opgive at lede efter Airk.
Hun får brug for din snusfornuft.
Jeg regner med dig som med enhver anden ridder.
- Hvor langt er der til Barrieren? - En dagsrejse mere.
Garnisonen ved Moders Port ledes af kommandant Remar, en gammel ven.
- Har du set Moders Port før? - Ja.
Har du også været uden for den? Jeg har sikkert gjort meget, du ikke har.
- Jeg tror, vi bliver forfulgt. - Det tænkte jeg også.
Kun en tosse ville følge os, eftersom vi skal dø.
Skal vi dø? Det havde været rart at vide. Jeg er hunderæd for at dø.
Det og så badeanstalter.
Lad os komme væk fra vejen.
De kommer nu.
Sæt mig ned!
Ikke tale om.
Jeg vil hjælpe med at redde prinsen. Du forstår det ikke. Vi er forelskede.
- Airk har været forelsket i ... - Ikke på den måde, vi er det.
I må gerne mene, jeg er tåbelig.
Det, vi har, oplever man kun én gang. Vi vil gøre alt for hinanden.
- Kan du overhovedet slås? - Mener du verbalt?
Jeg mener mod nogen, der vil gøre dig ondt.
Nej.
Kan du?
Jeg kan så meget andet. Passe heste, og nogen skal jo lave maden.
- Er du god til det? - Fænomenal.
- Hun skal ikke med. - Du rider hjem ved daggry.
Hvad?
Det bliver lige straks mørkt. Hun kan tage afsted i morgen.
Hvad kan du lave af mad herude?
- Har du taget en fløjte med? - Var det ikke en god ide?
Musik er balsam for sjælen ...
Det her er ikke nogen skovtur. Det er farligt.
Og de kryb, der tog Airk, har ikke i sinde at give ham tilbage.
Sig noget til ham.
I er så bedårende naive.
I har aldrig kendt til smerte, frygt eller sult.
Derude er det ligegyldigt, hvem jeres forældre er, -
eller hvad I mener, der tilkommer jer.
Denne verden er langt større, end I kan forestille jer, -
og den er ligeglad med jer.
Pungrotteragout?
Fænomenal.
Jeg ved, det er et dumt spørgsmål, men hvad er Barrieren egentlig?
Den er et kraftfelt skabt af Raziel og Cherlindrea for at beskytte riget.
Et fristed for dem, der ønskede sig mere af livet end bare at overleve.
Min familie var på vej til Moders Port, da vi blev overfaldet.
Jeg er den eneste, der overlevede.
Trist, men det var ikke derfor, man rejste Barrieren.
Han har ret.
Den skulle ikke beskytte riget, men derimod Elora Danan.
- Hvad blev der af hende? - Folk siger, hun er død.
Men ifølge profetien vil hun vende tilbage -
og forene verden mod mørkets magter. Sandheden er, at ingen ved det.
Min mor ved det. Det gjorde min far nok også.
Jeg tror, han skjulte hende, hvor ingen kunne finde hende, -
og blev hos hende.
Tror du virkelig det, eller vil du gerne tro det?
Hvorfor skulle jeg ønske at tro, at han valgte hende frem for os?
Det ved jeg ikke.
Måske fordi det af og til er nemmest at hade dem.
- Kokkepigen? - Hun var væk, da jeg vågnede.
Én nat på den hårde jord kurerer alle romantiske fantasier.
- Måske er hun draget videre. - Hun kommer aldrig over slugten.
Pis.
- Hvor er de alle sammen henne? - Våbenkammeret er urørt.
- De er flygtet over hals og hoved. - De ville aldrig forlade deres post.
Venner, se her.
"Vi står på tærsklen.
I dybet skuer vi hans herlighed, Den Evige, verdenshelbrederen.
Når han vågner af sin evige søvn dybt under overfladen, -
vil Ormens Bebuder komme."
Utroligt.
- Hatten af for hendes ihærdighed. - Hun ender med at blive slået ihjel.
- Hvad sagde jeg til dig? - Du bestemmer ikke herude.
- Lad os beholde hende. - Du blev ikke spurgt.
Vi har ikke tid til at skændes. Airk har ikke tid.
Uanset om I kan lide hinanden, er vi alle i samme båd nu.
Og herude i det hinsides ...
... må I være på vagt hele tiden. Ellers overlever I aldrig.
Knokkelrøvere!
Rid!
Mener du det? Tak!
Det er præcis derfor, du ikke må komme med.
Dræb dem!
Hvorfor rider I så langsomt? Vi bliver jagtet!
Kom så!
Klarer du den?
Okay.
- Boorman, er du ikke død? - Du tænker vist på en anden.
- Hsu-gala! - Boorman, hvad laver du?
Hsu-gala! Hsu-gala!
- Hsu-gala! - Boorman!
Hvad?
Boorman!
Det var utroligt.
Hvordan fik du den til det? Jeg har aldrig set heste gøre sådan.
Hvad betyder hsu-gala?
Det er et gammelt angoriansk ord.
Det betyder "stop".
Jeg vil gerne sige undskyld ...
... for min opførsel.
Det var ...
Jeg var meget barnlig ...
Det er okay. Jeg forstår godt, du ikke vil giftes med en, du ikke kender.
- Det huede heller ikke mig. - Gjorde det ikke?
Jeg mener ... Du er vældig nydelig, -
men jeg mener, man bør være forelsket i hinanden, -
inden man forpligter sig til at være sammen resten af livet.
Hvad så med vores ansvar for at forene riget?
En dag vil det være dig og mig, der bestemmer.
Og vi behøver ikke gøre alting, som vores forældre gjorde.
- Er det den rigtige landsby? - Det er den eneste i hele dalen.
Åh, daikinier ...
- Lige hvad jeg har brug for. - Hvad er der sket her?
Mangt og meget. Og det kan også ske for jer.
Vi søger troldmanden Willow.
Tillykke, I har fundet ham.
- Er det dig, der er Willow? - Jep, det er mig. Willow.
Men jeg har lagt troldmandslivet bag mig, så smut med jer.
Mit navn er Kit Tanthalos. Min mor er Sorsha.
Hun har sendt mig hertil for at finde dig. Hun har fortalt, -
at I engang stod sammen mod mørkets magter og besejrede dem.
Verden har atter brug for dig. Den har brug for din magi.
Det er okay. Hun er den, hun hævder at være.
Hvordan kan du vide det?
Jeg har læst hendes tanker.
Det er bare gas.
Jeg læste ikke dine tanker. Du minder bare om din mor.
- Min bror er blevet taget af ... - Stormene.
Din bror bliver holdt fanget af Oldheksen -
i Den Umindelige By hinsides Det Splintrede Hav.
De fire, der kom til Tir Asleen, er hendes tjenere.
Undskyld, sagde du hinsides Det Splintrede Hav?
Okay. Prinsesse, jeg har rejst verden tynd, -
men aldrig mødt en, der har krydset Det Splintrede Hav. Alle kort ender der.
Og der må vi drage hen, hinsides vores verden -
og ind i det ukendte. Det er den eneste måde at ...
Hvad er det, du ...?
Du burde ikke være her, -
men det er dejligt at se dig, Elora.
- Sagde han ...? - Du tager fejl.
Det er ikke ... Jeg er ikke ... Jeg er ubetydelig.
Du er Elora Danan, -
Kymerias sidste ætling, kommende kejserinde, -
ypperstepræstinde, semprumkoglerske af De Ni Riger -
og verdens sidste håb i kampen mod den ondskab, der vil udslette os alle.
Hva'?
Oversættelse: Henrik Thøgersen Scandinavian Text Service